### Resume

Ifølge [adresse] økonomiske styringsprincipper skal der udarbejdes et halvårsregnskab med en vurdering af det forventede regnskabsresultat. I halvårsregnskabet følges op på det forventede regnskabsresultat for 2022 på drift, anlæg og finansiering. Endvidere håndteres en række tværgående emner, det vil sige flytninger mellem udvalg, lov- og cirkulæreprogrammet, løn- og pensionsreguleringer. Samlet set forventes der overholdelse af både drifts- og anlægsbudgetter i 2022. Der forventes ligeledes overholdelse af [adresse] samlede serviceramme for 2022.

### Sagsfremstilling

I nedenstående tabel 1 "Overblik drift" fremgår udvalgenes forventede regnskabstal for 2022 opdelt på serviceudgifter, overførselsudgifter og det brugerfinansierede område. Tallene er yderligere specificeret i bilag 1 "Samlet overblik - Halvårsregnskab 2022" og bilag 2 "Bevillingsændringer - Halvårsregnskab 2022".

Tabel 1 - Overblik drift:

![](data:image/png;base64...)

Serviceudgifter:

Det korrigerede budget for serviceudgifter udgør pr. ultimo juni 5.477 mio. kr. og regnskabet for 2022 forventes at blive 5.344 mio. kr. Der forventes et samlet mindreforbrug på 132,5 mio. kr., hvoraf der forventes overført 87,3 mio. kr. til 2023, mens det resterende beløb på 45,2 mio. kr. forventes at tilgå kassen i forbindelse med regnskabsafslutning.

På Økonomiudvalgets område forventes et samlet mindreforbrug på 67,6 mio. kr., hvoraf der forventes overført 26,9 mio. kr. til 2023, og der forventes et mindreforbrug som ikke overføres på 40,7 mio. kr. Mindreforbruget der overføres til 2023 skyldes primært mindreforbrug på projektmidler og midler vedrørende monopolbrud. Mindreforbruget der ikke overføres skyldes primært puljemidler der endnu ikke er udmøntet eller reserveret, herunder fra den Centrale Reservepulje, barsels- og omstillingspuljer og puljer til dækning af Covid-19, samt 8 mio. kr. som hensættes vedrørende arbejdsskadeforsikring.

På Teknisk Udvalgs område forventes et samlet mindreforbrug på 3,3 mio. kr., som forventes overført til 2023. Mindreforbruget skyldes primært forskydninger i innovationsprojekter.

På Klima, Natur- og Miljøudvalgets område forventes et samlet mindreforbrug på 7 mio. kr., som forventes overført til 2023. Mindreforbruget skyldes mindreforbrug på den grønne pulje samt færre rotteanmeldelser.

På Børne- og Familieudvalgets område forventes et samlet mindreforbrug på 17,5 mio. kr., som forventes overført til 2023. Mindreforbruget skyldes at der er overført 42 mio. kr. fra 2021, som dermed delvist anvendes til at imødegå udfordringerne med finansiering af den demografisk betingede merudgift i 2022, grundet større befolkningstilvækst end budgetlagt i 2022, som området opgør til 17 mio. kr.

På [adresse] område forventes et samlet mindreforbrug på 15,3 mio. kr., som forventes overført til 2023. Mindreforbruget skyldes at der samlet er overført 18,5 mio. kr. fra 2021, som dermed delvist anvendes til at imødegå udfordringerne med primært merudgifter til sygeplejen under Seniorområdet, da man ser en øget kompleksitet hos borgerne, samt opgaveflytning fra Region til Kommune.

På Sundheds- og [adresse] område forventes et samlet mindreforbrug på 1,3 mio. kr., hvoraf der forventes overført et merforbrug indenfor pengeposerne på 3,4 mio. kr. til 2023, og der forventes et mindreforbrug som ikke overføres på 4,7 mio. kr. udenfor pengeposerne. Merforbruget indenfor pengeposerne skyldes den fortsatte corona-testopgave. Mindreforbruget udenfor pengeposerne vedrører primært Aktivitetsbestemt medfinansiering.

På [adresse] område forventes et samlet mindreforbrug på 7,2 mio. kr., som forventes overført til 2023. Mindreforbruget skyldes at der er overført 28,6 mio. kr. fra 2021, som dermed delvist anvendes til at imødegå udfordringerne med primært en stor opdrift fra børneområdet, stigning på borgere med domsanbringelse, stigning i Borgerstyret personlig assistance og et merforbrug på social- og psykiatriområdet.

På Arbejdsmarkedsudvalgets område forventes samlet budgetoverholdelse.

På Kultur- og Idrætsudvalgets område forventes et samlet mindreforbrug på 12 mio. kr., som forventes overført til 2023. Mindreforbruget skyldes at der er overført 16,7 mio. kr. fra 2021, som dermed delvist anvendes til større events som ikke kunne afholdes i 2021 grundet Covid-19, hvor der i 2022 har været mulighed for at afholde dem.

På Udvalget for Lokalsamfund og Nærdemokratis område forventes et samlet mindreforbrug på 1,3 mio. kr., som forventes overført til 2023. Mindreforbruget skyldes at man erfaringsmæssigt forventer, at ikke alle borgerdrevne projekter færdiggøres i disponeringsåret, hvorfor tilskud til disse først forventes udbetalt efter at 2022 er afsluttet.

På Beredskabskommissionens område forventes budgetoverholdelse.

Overførselsudgifter:

Det korrigerede budget for overførselsudgifter udgør pr. ultimo juni 1.861 mio. kr., og regnskabet for 2022 forventes at blive 1.731 mio. kr. Der forventes dermed et samlet mindreforbrug på 129,3 mio. kr. Dog vil den negative midtvejsregulering medføre, at der for overførselsudgifter forventes et samlet merforbrug på 3,5 mio. kr., hvoraf der forventes et mindreforbrug på 1,6 mio. kr. overført til 2023, og der forventes et merforbrug som ikke overføres på 5,1 mio. kr.

På Økonomiudvalgets område forventes budgetoverholdelse.

På Børne- og Familieudvalgets område forventes et samlet merforbrug på 5,0 mio. kr., hvoraf der forventes overført et mindreforbrug på 1,6 mio. kr., og der forventes et merforbrug som ikke overføres på 6,6 mio. kr. Mindreforbruget der overføres vedrører Sprogcentret, og skyldes forskydninger mellem indtægter og udgifter mellem årene. Merforbruget der ikke overføres skyldes primært de øvrige lovbundne områder, tabt arbejdsfortjeneste og merudgiftsydelser ved forsørgelse af handicappede børn, på 6,15. mio. kr., samt et merforbrug vedrørende Sprogcentret på 0,45 mio. kr.

På [adresse] område forventes et mindreforbrug på 1,5 mio. kr., som ikke overføres. Mindreforbruget vedrører mindreforbrug på servicelovens §100.

På Arbejdsmarkedsudvalgets område forventes et mindreforbrug på 132,8 mio. kr. Dog vil den negative midtvejsregulering og Lov- og cirkulæreprogrammet samlet modsvare mindreforbruget, hvorfor området samlet forventer budgetoverholdelse.

Det brugerfinansierede område:

Det samlede korrigerede netto indtægtsbudget for det brugerfinansierede område er på 7,7 mio. kr., og regnskabet for 2022 forventes at lande på 10,2 mio. kr. Der forventes et mindreforbrug som ikke overføres på 2,55 mio. kr.

På Klima-, Natur- og Miljøudvalgets område forventes et mindreforbrug på 2,55 mio. kr., som ikke overføres. Mindreforbruget skyldes primært øgede indtægter af salgsegnet affald og gebyrindtægter, f.eks. på dagrenovation. På området er desuden øgede udgifter til indsamling og drivmidler.

Lov- og cirkulæreprogram samt løn- og pensionsreguleringer.

Alle udvalg, undtaget Udvalget for Lokalsamfund og Nærdemokrati og Beredskabskommissionen, er omfattet af budgetændringer som følge af Lov- og cirkulæreprogrammet, samt løn- og pensionsreguleringer.

I alt søges der netto tillægsbevillinger som følge af Lov- og cirkulæreprogrammet på 23,9 mio. kr., heraf vedrører 17,7 mio. kr. serviceudgifter og 6,2 mio. kr vedrører overførselsudgifter.

I Lov- og cirkulæreprogrammet er indeholdt en regulering vedrørende ændret pris og lønskøn i 2022 på 59,8 mio. kr., som er finansieret via øget tilskud. Heraf udmøntes 6,6 mio. kr. til lønregulering i 2022 fordelt på de enkelte udvalg, jf. kommunens vedtagne praksis. Der er ikke umiddelbart praksis for regulering af priser i indeværende år, hverken når de er stigende eller faldende, men det reguleres fremadrettet i budget 2023. Det resterende beløb på 53,2 mio. kr. tilgår dermed kassen.

Anlæg:

Det samlede korrigerede anlægsbudget udgør samlet set netto 891,0 mio. kr. på tværs af det skatte-, bruger- og lånefinansierede område. Det samlede forbrug forventes at blive netto 728,6 mio. kr. i 2022. Der forventes en overførsel til 2023 på 162,4 mio. kr.

Det er især Økonomiudvalget, Teknisk Udvalg, Børne- og Familieudvalget samt Kultur- og Idrætsudvalget, som forventer overførsler til 2023.

På Økonomiudvalget forventes overførsler vedrørende diverse vej- og infrastrukturprojekter eksempelvis opgradering af Havneruten, vejareal v/Posthusgrunden samt udvikling af Nordholmen.

På Teknisk Udvalg forventes blandt andet overførsler vedrørende kloakseparering, [adresse] om Gerda Winther, byudvikling samt projekter vedrørende stier og byggemodning.

På Børne- og Familieudvalget vedrører overførslen den nye daginstitution i [adresse], samt 3 dagtilbudsprojekter vedrørende henholdsvis [adresse], Tom Mathiasen og [adresse].

På Kultur- og Idrætsudvalget forventes blandt andet overførsler vedrørende hal i Give samt bibliotek/musikhus.

En række udvalg søger ved halvårsregnskabet om ændring af rådighedsbeløb inden for udvalgenes egne anlægsbudgetter, hvilke fremgår at vedlagte bilag 3 "Tillægsbevillinger til anlægsområdet - Halvårsregnskab 2022".

Endvidere har en række udvalg ændringer til anlægsbevillingerne, hvilket er specificeret i bilag 4 "Ændring af anlægsbevillinger - Halvårsregnskab 2022".

Finansiering:

Finansieringssiden består blandt andet af renter, afdrag, skatter og tilskud mv.

Kommunen skal aflevere en samlet midtvejsregulering til staten på 58,5 mio. kr. i 2022. Reguleringen består både af midler som tilgår kommunen og midler som skal afleveres.

Kommunen modtager blandt andet positiv pl-regulering på 59,8 mio. kr. og finansiering på 23,9 mio. kr. via Lov- og cirkulæreprogrammet.

Kommunen skal til gengæld blandt andet aflevere en midtvejsregulering vedr. overførselsområdet på i alt 139,8 mio. kr.

Ved halvårsregnskabet søges der en netto udgiftsbevilling til midtvejsreguleringen på konto 7 og 8.

Herudover søges der bevilling til en kollektiv skattesanktion på 0,2 mio. kr., og en bevilling vedrørende efterregulering af KMF på 5,4 mio. kr. vedrørende regnskabsåret 2020.

Samlet søges der om en netto udgiftsbevilling på 64,1 mio. kr. på konto 7 og 8, som fremgår af bilag 2 "Bevillingsændringer - Halvårsregnskab 2022".

Sammenfatning af halvårsregnskabet 2022:

Samlet set forventes fagudvalgene at overholde budgetterne på både drifts- og anlægsområdet.

[adresse] samlede serviceramme for 2022 forventes overholdt, da merudgifter som følge af Covid-19 og [adresse] opgøres udenfor servicerammen.

Opgørelse af mer- og mindreudgifter i 2022 som følge af corona:

I forbindelse med dette års Sine Jacobsen blev Regeringen og KL enige om, at der gives en kompensation på 0,6 mia. kr. for kommunernes nettomerudgifter til rengøring, testkapacitet, opsporing og isolationsfaciliteter som følge af corona. Kompensationen er medtaget i årets lov og cirkulæreprogram og udgør for Vejle Kommune 12,743 mio. kr. Kompensationen placeres midlertidigt hos Økonomiudvalget.

I henhold til Økonomiaftalen for 2023 og jf. tidligere beslutning i Direktionen foreslås udvalgenes udgifter af tværgående karakter samt nettomerudgifter til rengøring, testkapacitet, opsporing og isolationsfaciliteter som følge af corona kompenseret. Fagforvaltningerne har udarbejdet en opgørelse pr. 30. juni 2022, der for ovenstående udgiftsområder viser en samlet nettomerudgift på 8,330 mio. kr.

På baggrund heraf foreslås, at der fordeles 8,330 mio. kr. til udvalgene til dækning er merudgifter i 1. halvår som følge af Karin Dam. De resterende 4,413 mio. kr. henstår under Økonomiudvalget til dækning af evt. merudgifter i 2. halvår 2022. Herudover er der fra 2021 overført et restbeløb på 6,107 mio. kr. i [adresse] afsatte pulje til håndtering af merudgifter som følge af corona.

Samlet set resterer der således 10,520 mio. kr. i 2022, der kan dække udvalgenes eventuelle merudgifter som følge af corona i 2. halvår 2022.

Desuden er der fra 2021 overført et restbeløb til 2022 vedr. puljen til bredt dækning i kommunen (foreninger m.v.) på 2,161 mio. kr.

Status på udgifter vedrørende [adresse]:

Der afholdes løbende udgifter til håndtering af fordrevne fra [adresse].

På overførselsområdet afholdes udgifter til at betale ydelser samt udgifter til at iværksætte indsatser, såsom danskundervisning og beskæftigelsesindsats med videre.

De udgifter der afholdes som serviceudgifter omfatter blandt andet forskellige oversættelser og tolkeudgifter, samt merudgifter til dagtilbud og skole, hvor der i perioden indtil 30. juni har være 10 børn i dagtilbud og 85 børn i skole. Herudover har der været merudgifter i sundhedsplejen og familieafdelingen som håndterer underretninger. På sundhedsområdet har der desuden været afholdt udgifter til tandbehandlinger af ukrainske borgere. Den største udgift har dog været boligudgifter, hvor der har været arbejdet intensivt med at skaffe både midlertidige og permanente boliger til de fordrevne fra [adresse]. Som en del heraf er der udbetalt kompensation for kost og logi til borgere, som har haft ukrainere indkvarteret privat.

Serviceudgifterne pr. 30. juni fordeler sig på udvalg som vist i tabel 2 "Serviceudgifter vedr. [adresse]".

Tabel 2 - Serviceudgifter vedr. [adresse]

![](data:image/png;base64...)

\*beløbet er skønsmæssigt ansat under hensyntagen til refusioner

Nanni Madsen, som afholdes af Arbejdsmarkedsudvalget dækker dels over udgifter til midlertidig og permanent boligplacering på 1,9 mio. kr. og til udbetaling af kost og logi vedrørende privat indkvartering på 1,5 mio. kr. Herudover forventes det at der kan modtages diverse refusioner til eksempelvis tomgangsleje mv.

Udover ovenstående har Økonomiudvalget afsat en pulje på 1 mio. kr. til indsatser til håndtering af fordrevne fra [adresse]. Heraf anvendes 240 t.kr. til at ansætte en frivillighedskoordinator i 6 måneder. Af den afsatte pulje er endvidere disponeret 0,2 mio. kr. til oprettelse af en ansøgningspulje, hvor civilsamfundet kan søge midler til aktiviteter der har til formål at fremme integrationen af fordrevne fra [adresse] i samfundet. Der har hen over sommeren været forskellige forespørgsler til puljen, men der er endnu ikke kommet konkrete ansøgninger til puljen.

Overførselsudgifterne er pr. 30. juni opgjort som vist i tabel 3 "Overførselsudgifter vedr. [adresse]".

Tabel 3 - Overførselsudgifter vedr. [adresse]

![](data:image/png;base64...)

Indtægter:

I forbindelse med Økonomiaftalen for 2023 er der aftalt, at der i 2022 udbetales i alt 214 mio. kr. til kommunerne. De 50 mio. kr. er til dækning af den udbetalte kost og logi ydelse, mens de resterende 164 mio. kr. udbetales til kommunerne på baggrund af de afholdte omkostninger pr. 30. april. Herudover er der aftalt en omfordeling af 235,5 mio. kr. fra kommunerne selv til de kommuner der har modtaget særligt mange fordrevne. Vejle Kommune modtager i alt 4,7 mio. kr. netto, som vist i tabel 4 "Indtægter fra Økonomiaftalen vedr. [adresse]".

Det er aftalt, at Regeringen og KL senere på året vil følge op på udviklingen i udgifterne

Herudover kommer den ovennævnte pulje på 1 mio. kr. som Økonomiudvalget afsatte på mødet d. 21. marts.

Tabel 4 - "Indtægter fra Økonomiaftalen vedr. [adresse]"

![](data:image/png;base64...)

### Økonomi

Økonomiudvalget har bemyndigelse til at godkende flytninger af drifts- og anlægsmidler mellem udvalgene, såfremt fagudvalgene accepterer flytningerne.

Bevillingsmæssige ændringer på drift, anlæg og finansiering vedr. halvårsregnskabet 2022:

Ved halvårsopfølgningen har fagudvalgene godkendt en række bevillingsmæssige ændringer og flytninger.

En samlet opgørelse over bevillingsmæssige ændringer fremgår af bilag 2 "Bevillingsændringer - Halvårsregnskab 2022".

De bevillingsmæssige konsekvenser vedrørende drift, anlæg og finansiering fremgår endvidere af nedenstående bevillingsskema.

![](data:image/png;base64...)

Opsummering af de bevillingsmæssige konsekvenser:

Sagen medfører samlet set mindreudgifter/merindtægter for 46,173 mio. kr. som tilgår kassen.

Bevillingsmæssige ændringer vedr. mer- og mindreudgifter i 2022 som følge af corona

![](data:image/png;base64...)

Opsummering af de bevillingsmæssige konsekvenser:

Sagen medfører at der samlet fordeles 8,33 mio. kr. til diverse udvalg, på baggrund af udvalgenes opgørelse. Finansiering sker via kompensation pulje for coronarelaterede merudgifter/mindreindtægter fra årets Lov og Cirkulæreprogram.

Administrativ tilføjelse som følge af nedenstående ændringforslag/beslutning i Økonomiudvalget 25. august 2022.

De bevillingsmæssiges konsekvenser af ændringsforslaget er indeholdt i det samlede bevillingsskema nedenfor, som erstatter det oprindelige bevillingsskema i sagen.

![](data:image/png;base64...)

![](data:image/png;base64...)

Opsummering af de bevillingsmæssige konsekvenser:

Sagen medfører samlet set en merudgift på 7,027 mio. kr., som finansieres af kassen. Udgiften vedrører bl.a. efterregulering vedr. tilskud og kommunal medfinansiering.

### Sagens videre forløb

Sagen skal behandles i Byrådet.

### Historik

Kommunaldirektøren indstiller, 25. august 2022, pkt. 179:

at halvårsregnskabet for 2022 godkendes,

at de bevillingsmæssige ændringer vedr. halvårsregnskabet godkendes jf. bevillingsskemaet under afsnit Økonomi, samt specifikation i bilag 2 til 4 vedr. hhv. bevillingsændringer, rådighedsbeløb og anlægsbevillinger, og

at de bevillingsmæssige ændringer vedr. mer- og mindreforbrug vedr. corona godkendes jf. bevillingsskemaet under afsnit Økonomi

Beslutning fra Økonomiudvalget, 25. august 2022, pkt. 179:

Borgmester Bent Skov stillede følgende ændringsforslag:

”Kompensationen for prisstigninger på 53,2 mio. kr. fra økonomiaftale samles i en anlægspulje, kaldet ”inflationspulje”, under ØU som værn mod prisstigninger på anlægsområdet, i stedet for at tilgå kassen.

Udmøntning fra inflationspuljen sker som enkelt sager - løbende som ansøgning -
og behandles både i Økonomiudvalget og i Byrådet – ud over det relevante fagudvalgsområdet.

Dagmar Holm dækker kun reelle prisstigninger – og ikke ændringer i projektoplægget – og prisstigningerne skal fremgå af sagsfremstillingen.

I forbindelse med oprettelse af inflationspuljen tilbageføres 6,95 mio. kr. fra inflationspuljen - til puljen for infrastruktur – som konsekvens af prisstigninger til stibro over banen ved [adresse] - som blev behandlet i økonomiudvalget den 22. august i sag 165 ”Anlægsbevilling – Status for stibro over [adresse]”.

De bevillingsmæssige konsekvenserne af forslaget fremgår af uddelte bilag.

Anbefales.

Fraværende: Carsten Olsen.

### Beslutning

Byrådet godkendte økonomiudvalgets indstilling.

Fraværende: Dagny Toft, i stedet mødte Gunhild Lauritsen.

Fraværende: Johan Jeppesen, i stedet mødte Ernst Hermansen.